Rozventra imperikolombo

La Rozventra imperikolombo (Ducula poliocephala), konata ankaŭ kiel zonvosta kolombo, troviĝas en Filipinoj. Ĝi estas granda kaj rimarkinda kolombo kiu atingas grandojn de eĉ ĝis 42 cm de longo. La Rozventra imperikolombo estas ĉefe malhelverda, kun palgriza kapo, nomiga rozkolora ventro, kaj brun-griz-nigra bildo en sia vosto. Iliaj okuloj kaj okulaj vaksaĵoj estas ruĝaj. Iliaj naturaj vivmedioj estas tropikaj malsekaj arbaroj de malaltaj teroj. Ĝi estas minacata pro habitatoperdo.

Estas kontraŭleĝa ĉasi, kapti aŭ posedi tiujn birdojn laŭ la Filipina Leĝo RA 9147.

Priskribo kaj taksonomio
Ebird priskribis tiun kolombospecion jene:

Oni kredas, ke tiuj birdoj estas fortaj flugantoj kaj kapablas flugi inter insuloj.

Tiu specio estas monotipa.

 Ekologio kaj kutimaro 
Tiu specio estas fruktomanĝa. Ĝi kutime ĉeestas sola aŭ en malgrandaj grupoj eĉ kun aliaj kolomboj kiel la Mindora imperikolombo, la Metalkolombo, la Grizkola imperikolombo kaj la Verda imperikolombo. Ilia flugo estas rapida kaj rekta, kun la regulaj flugilfrapoj kaj foja akra movo de la flugiloj kiuj estas karakterizaj de kolomboj ĝenerale

Oni konas nenio pri ĝia reprodukta kutimaro.

Habitato kaj Konservostatuso
Ilia natura vivmedio estas tropical malsekaj arbaroj de malaltaj teroj kaj de montararbaroj de ĝis 1 500 m. Laŭ la Ruĝa Listo de IUKN kaj la Ruĝa Libro de BirdLife International, la Rozventra imperikolombo estis klasita kiel Preskaŭ minacata. Tamen, la enlanda listo National List of Threatened Terrestrial Fauna of the Philippines klasigis ĝin kiel Draste endanĝerigita.

Tion okazigis la perdo de habitato, kaptado por maskotokomerco kaj ĉasado por manĝo. Kvankam ĝi ekzistas amplekse ene de Filipinoj, tiu specio estas malabunda kaj probable havas moderan malgrandan populacion, supozeble en modere rapida malpliiĝo pro ĉasado kaj forigo de iliaj preferataj arbaroj de malaltaj teroj. Tiu birdo estas tre rara en Luzono, sed pli ofte observata en Negroso, Mindoro, Samar kaj Mindanao. Oni kredas ĝin surloke formortinta en Cebuo, sed estis multaj registroj en Alcoy, Cebuo, ekde 2003. Tiun specion bredis en kaptiteco la Talarak Fondaĵo en Negroso.

 Referencoj 

Kategorio:Kolombedoj
Kategorio:Birdoj de Azio
Kategorio:Birdoj de la Filipinoj